Þingræður haldnar á Alþingi Íslendinga

forseti (BF): Svo hljóðandi bréf hefur borizt frá Einari Ingimundarsyni bæjarfógeta á Siglufirði: „Vegna fyrirsjáanlegra anna við það embætti, sem mér hefur verið falið að gegna og ég mun á næstunni formlega taka við, hef ég ákveðið að segja af mér sem alþm. frá 1. febrúar n.k. Þetta tilkynnist yður hér með. Siglufirði, 10. janúar 1966. Virðingarfyllst, Einar Ingimundarson. Óskar Levy bóndi, Ósum, Þverárhreppi, er nú 1. varamaður Sjálfstfl. í Norðurl. v. Kjörbréf hans hefur áður verið rannsakað. Ef enginn mælir því í gegn, tekur hann nú sæti á Alþ. sem 4. þm. Norðurl. v. Þm. er mættur, og býð ég hann velkominn til starfa.

forseti (BF): Svo hljóðandi bréf hefur borizt: „Reykjavík, 26. jan. 1966. Sigurður Bjarnason, 2. þm. Vestf., hefur ritað mér á þessa leið: „Þar sem ég er á förum til útlanda í opinberum erindum og verð fjarverandi næstu vikur, leyfi ég mér að biðja um fjarvistarleyfi og, með skírskotun til 138. gr. l. um kosningar til Alþingis, að óska þess, að í forföllum varamanns taki 2. varamaður Sjálfstfl. í Vestfjarðakjördæmi, Einar Guðfinnsson útgerðarmaður í Bolungarvík, sæti mitt á Alþ. í fjarveru minni.“ Þetta er yður, herra forseti, hér með tilkynnt. Benedikt Gröndal, forseti Nd. Til forseta sameinaðs Alþingis.“ 1. varamaður Sjálfstfl. í Vestfjarðakjördæmi, Kristján Jónsson, hefur tilkynnt með símskeyti, að hann geti ekki tekið sæti Sigurðar Bjarnasonar á Alþ. í forföllum hans. Símskeytið er dags. 24. þ. m. Kjörbréf Einars Guðfinnssonar hefur áður verið rannsakað, og hann er mættur til þingstarfa og býð ég hann velkominn til þingstarfa. Þá hefur borizt svo hljóðandi bréf: „Reykjavík, 5. febr. 1966. Þórarinn Þórarinsson, 5. þm. Reykv., hefur í dag ritað mér á þessa leið: „Þar sem ég get ekki sinnt þingstörfum næstu vikur vegna sérstakra anna, leyfi ég mér að biðja um fjarvistarleyfi og með skírskotun til 138. gr. I. um kosningar til Alþ., að óska þess, að 1. varamaður Framsfl. í Reykjavík, Kristján Thorlacius deildarstjóri, taki sæti á Alþ. í fjarveru minni.“ Þetta er yður, herra forseti, hér með tilkynnt. Benedikt Gröndal, forseti Nd. Til forseta sameinaðs Alþingis.“ Kristján Thorlacius hefur áður setið á Alþ. sem varamaður og rannsókn farið fram á kjörbréfi hans. Hann er mættur til þingstarfa og býð ég hann velkominn.



Herra forseti. Hinn 22. janúar 1966 var gefið út svo hljóðandi forsetabréf: „Forseti Íslands gjörir kunnugt: Ég hef ákveðið, samkv. till. forsrh., að Alþingi, 86. löggjafarþing, skuli koma saman til framhaldsfundar mánudaginn 7. febrúar 1966, kl. 14. Gjört í Reykjavík, 22. janúar 1966. Ásgeir Ásgeirsson. Bjarni Benediktsson. Forsetabréf um, að Alþingi skuli koma saman til framhaldsfundar.“ Samkv. þessu hefjast nú framhaldsfundir Alþingis. Ég leyfi mér að óska hæstv. forseta og hv. alþm. og starfsfólki Alþingis gleðilegs árs og þakka þeim fyrir liðna árið, um leið og ég býð þá velkomna til þingstarfa á ný og læt í ljós þá ósk og von, að störf okkar megi verða landi og lýð til blessunar.

Forseti (BF): Samkv. forsetabréfi því, sem hæstv. forsrh. hefur nú kunngert, hefjast fundir Alþingis að nýju. Ég vil leyfa mér að þakka hæstv. forsrh. fyrir góðar óskir hans í minn garð og hv. alþm., og ég óska honum og þingheimi öllum velfarnaðar á nýbyrjuðu ári. Verður nú gengið til fundarstarfa.